ברנדן ארונסון

ברנדן ראסל ארונסון (באנגלית: Brenden Russell Aaronson; נולד ב-22 באוקטובר 2000) הוא כדורגלן אמריקאי המשחק בעמדת הקשר ההתקפי בקבוצת אוניון ברלין מהבונדסליגה בהשאלה מלידס יונייטד, ובנבחרת ארצות הברית.

ביוגרפיה 
ארונסון נולד בניו ג'רזי שבארצות הברית, והוא נוצרי. אחיו הצעיר פקסטן ארונסון גם הוא כדורגלן.

קריירת מועדונים

בית לחם סטיל 
ארונסון גדל במחלקת הנוער של פילדלפיה יוניון מה-MLS, ובעונות  ו-, שיחק בבית לחם סטיל, קבוצת המילואים של המועדון, ששיחקה ב-USL. הוא ערך 24 הופעות ליגה במדי קבוצת המילואים, בהן הבקיע שער אחד.

פילדלפיה יוניון 
ב-17 בספטמבר 2018 נודע כי ארונסון ישחק בפילדלפיה יוניון מה-MLS החל מעונת . ב-17 במרץ 2019 הוא ערך את הופעת הבכורה שלו במועדון, בתיקו 1-1 נגד אטלנטה יונייטד במסגרת הליגה. במשחק זה הבקיע את שער הבכורה שלו במועדון. הוא שיחק במועדון במשך שתי עונות, בהן ערך 57 הופעות ליגה והבקיע שבעה שערים.

רד בול זלצבורג 
ב-16 באוקטובר 2020 פורסם כי ארונסון יצטרף לרד בול זלצבורג מהבונדסליגה האוסטרית בחודש ינואר 2021, לאחר סיום עונת  ב-MLS.

ב-24 בינואר 2021 ערך ארונסון את הופעת הבכורה שלו במועדון, בניצחון 0–2 על ריינדורף אלטאך במסגרת המחזור ה-13 בליגה לעונת . ב-10 בפברואר הוא הבקיע את שער הבכורה שלו במועדון, בניצחון 1–3 על אוסטריה וינה במסגרת המחזור ה-16 בליגה. בחצי העונה הראשונה שלו במועדון ערך ארונסון 20 הופעות ליגה והבקיע חמישה שערים, ועזר לקבוצתו לזכות באליפות אוסטריה ובגביע האוסטרי.

לידס יונייטד
ב-26 במאי 2022 הודיעה לידס יונייטד על החתמתו של ארונסון על חוזה לחמש שנים, החל מ-1 ביולי 2022. ערוץ סקיי ספורט דיווח כי שווי העסקה עומד על 24.7 מיליון ליש"ט.

ארונסון ערך את הופעת הבכורה שלו בלידס יונייטד ב-6 באוגוסט 2022, במשחק הראשון של עונת 2022/2023, בו ניצחה לידס את וולברהמפטון וונדררס בתוצאה 1–2. ב-21 באוגוסט כבש את שער הבכורה שלו בקבוצה, בניצחון 0–3 על צ'לסי.

אוניון ברלין (השאלה)
ב-9 ביולי 2023, בעקבות ירידתה של לידס יונייטד לליגת המשנה, הושאל למשך עונה אחת לאוניון ברלין מהבונדסליגה.

נבחרות ארצות הברית 
לאחר שהציג יכולת טובה בעונתו הראשונה ב-MLS, זומן ארונסון לראשונה לסגל נבחרת ארצות הברית בחודש אוקטובר 2019 לקראת משחקי ליגת האומות של CONCACAF נגד נבחרות קובה וקנדה, אך לא שיחק במשחקים אלו. ב-31 בדצמבר 2019 זומן פעם נוספת לסגל הנבחרת. ב-1 בפברואר 2020 ערך את הופעת הבכורה שלו בנבחרת, בניצחון 0–1 על נבחרת קוסטה ריקה במשחק ידידות. ב-10 בדצמבר 2020 הבקיע את שער הבכורה שלו בנבחרת, בניצחון 0–6 על נבחרת אל סלוודור במשחק ידידות. הוא זכה יחד עם נבחרת ארצות הברית בטורניר ליגת האומות של CONCACAF לעונת .

נכלל ומשחק בסגל נבחרת ארצות הברית בטורניר מונדיאל 2022 שבקטאר.

תארים 
פילדלפיה יוניון
 מגן האוהדים: 2020

רד בול זלצבורג
 אליפות אוסטריה: 2020/2021, 2021/22
 הגביע האוסטרי: 2020/2021, 2021/22

נבחרת ארצות הברית
 ליגת האומות של CONCACAF: 2019/2020

קישורים חיצוניים

הערות שוליים 

כדורגלנים אמריקאים
קשרי כדורגל אמריקאים
ניו ג'רזי: כדורגלנים
כדורגלני פילדלפיה יוניון
כדורגלני רד בול זלצבורג
כדורגלני לידס יונייטד
כדורגלני אוניון ברלין
כדורגלני נבחרת ארצות הברית
כדורגלני מונדיאל 2022
ספורטאים זרים באוסטריה
ספורטאים אמריקאים באנגליה
ספורטאים אמריקאים בגרמניה
אמריקאים שנולדו ב-2000